ตะเวนกินชาบูมาหลายวัน มาร้านนี้ที่เป็นชาบูสไตล์ญี่ปุ่น คนไม่เยอะอยู่ในห้างซีคอนฯ ชั้น 3 ที่ร้านมีเมนูแบบสั่งแยกกับแบบบุฟเฟ่ ซึ่งรอบนี้จัดบุฟเฟ่ เฉพาะหมู 389 ไม่รวม vat

ในชุดมีหมูสไลด์มีมันแทรกนิดหน่อยอร่อยดี เบคอนและหมู+ไก่กระบอก รสชาติธรรมดา ส่วนน้ำจิ้มมี 2 แบบ คือน้ำจิ้มงาและซีอิ๊ว ซึ่งจะมีต้นหอมและไช้ท้าวมาให้ต่างหาก เกี๊ยวซ่านึ่งไม่อร่อยอ่ะ สามารถสั่งผักเป็นรวมหรือแยกได้ มีเห็ดออริจิกะเห็ดโคนญี่ปุ่นด้วย

น้ำซุปมีให้เลือกทั้งแบบฟรีและเสียเงินเพิ่ม โดยเลือกได้ 2 แบบ วันนี้เลือกซุปสาหร่าย กับซุปโชยุ ซึ่งรสชาติออกเค็มพอสมควร

โดยรวมพอใช้ได้ ไม่ถึงกับว๊าว แต่คิดว่ารอบหน้าจะมาลองแบบ Alarcart บ้างดีก่า หน้าตาน่ากินเชียว 